[{"text_idx": "#000002", "text": "Dyna neges ambell i un yn nhudalennau rifyn Awst Y Cymro wth i\u2019r ymgyrch yn erbyn difrod sefyllfa\u2019r tai haf yn ein cymunedau gynyddu\u2019n wythnosol."}, {"text_idx": "#000003", "text": "Ar o\u0302l rali fawr ar argae Tryweryn \u2013 mae lluniau yn y rhifyn hwn \u2013 daw galwadau un-llais: mae\u2019n rhaid i\u2019n Llywodraeth gynnig mwy mewn strategaeth ymarferol glir i ddatrys hwn. Mae\u2019r amser am ragor o ymchwilio a chynlluniau peilot wedi hen fod- mae angen gweithredu."}, {"text_idx": "#000004", "text": "Ar o\u0302l cyfnod o ddadlau ar y cyfryngau cymdeithasol mae dyfodol y mudiad annibyniaeth, YesCymru, hefyd dan sylwyn y rhifyn hwn. \u201cRhaid rhoi ein gwahaniaethau i\u2019r neilltu os i ni am ennill ein hannibyniaeth\u201d yw neges glir Sarah Rees, Cadeirydd dros-dro y mudiad, sy\u2019n gofyn i\u2019r aelodaeth fod yn amyneddgar a gweithio gyda\u2019r Pwyllgor Canolog wrth symud ymlaen."}, {"text_idx": "#000005", "text": "Meddai yn ei herthygl: \u201cMae gwreiddiau YesCymru yn y symudiad gwrth-wahaniaethu felly mae angen i ni ystyried sut all YesCymru fod yn ddiogel i bawb, a sut all pawb fod yn rhan ohono. Os nad ydyn nhw\u2019n teimlo\u2019n ddiogel mae angen i ni wneud rhywbeth am hynny yn syth.\u201d"}, {"text_idx": "#000007", "text": "Tynnu sylw at gleddyf daufiniog mae Dafydd Iwan yn ei golofn ar dwristiaeth yng Nghymru. Yn ei farn ef, mae perygl o ragrith wrth i ni ein hunain hawlio gwyliau lle bynnag y dymunwn, tra ein bod ni ar yr un pryd yn anhapus a\u0302\u2019r llif o\u2019r ymwelwyr sy\u2019n gallu boddi ein cefn gwlad bob haf. Mae\u2019n amhosib gwthio yn ei erbyn yn ei farn ef \u2013 yr hyn sydd yn bwysig yw i ni\u2019r Cymry yw ei drin ar ein telerau ein hunain trwy ei ddefnyddio i \u2018droi olwynion ein heconomi leol\u2019"}, {"text_idx": "#000009", "text": "Bydd rhifyn Awst Y Cymro ar gael o siopau ar draws Cymru o ddiwedd yr wythnos. Neu i dderbyn drwy\u2019r post bob mis trefnwch danysgrifiad blwyddyn i\u2019r Cymro am \u00a327 trwy gysylltu a\u0302 ni: gwyb@ycymro.cymru."}, {"text_idx": "#000010", "text": "Mae copi PDF digidol ar gael hefyd, cysylltwch a\u0302 ni: gwyb@ycymro.cymru neu ewch i safle PressReader."}, {"text_idx": "#000011", "text": "Cyhoeddir gan Cyfryngau Cymru Cyf."}]